section_heading: Rumunjsko bojište
paragraph_text: Nova 9. armija formirana je 6. rujna 1916. radi operacija u Rumunjskoj koja je 27. kolovoza 1916. ušla u rat na strani Antante. Zapovjednikom 9. armije imenovan je bivši pruski ministar rata i načelnik glavnoga stožera Erich von Falkenhayn kojemu je načelnik stožera bio pukovnik Hans Hesse. Deveta armija sudjeluje u borbama u Transilvaniji, te zajedno s Dunavskom armijom sudjeluje u zauzimanju Bukurešta i gotovo cijele Rumunjske. U siječnju 1917. stožer 9. armije premješten je u rumunjski grad Ramnicu Sarat. Od 5. lipnja 1917. zapovjednik 9. armije je general pješaštva Johannes von Eben kojemu je načelnik stožera pukovnik Walter Bronsart von Schellendorf.